Държавен вестник, бр. 55, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  55
1. по чл. 42, ал. 3—от съответния орган, а в
случаите, когато задълженият субект е от посо-
чените в чл. 3, ал. 2—от министъра на правосъ-
дието или от овластен от него служител;
2. по чл. 42, ал. 4—от министъра на правосъ-
дието или от овластен от него служител.
Приложим закон
Чл. 44. Нарушенията се установяват, нака-
занията се налагат, обжалват и изпълняват по
реда на Закона за административните наруше-
ния и наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “материален носител на обществена ин-
формация” е текст, план, карта, фотография,
изображение, дискета, аудио- или видеокасета
и други подобни;
2. “лична информация” са всякакви данни,
отнасящи се до определено физическо лице, чия-
то самоличност може да се установи пряко или
косвено, независимо от тяхната форма и начин на
записване и разкриващи неговата физическа,
психологическа, умствена, икономическа, култур-
на или обществена идентичност, както и инфор-
мацията, съдържаща посочените данни за непер-
сонифицирани групи от физически лица, както и
данни за персонална, икономическа, културна или
обществена идентичност на юридически лица,
съставени пряко или непряко от физически лица,
за които редът за събиране, обработване, защита
и достъп са определени в закон.
ЗАКЛЮЧИТЕЛНА РАЗПОРЕДБА
§ 2. Този закон отменя:
1. Указ № 1086 за работата с критичните
публикации (ДВ, бр. 56 от 1977 г.);
2. член 14, 19 и чл. 57, ал. 1, т. 2 от Закона за
предложенията, сигналите, жалбите и молбите
(обн., ДВ, бр. 52 от 1980 г.; изм., бр. 68 от 1988 г.).
Законът е приет от XXXVIII Народно съб-
рание на 22 юни 2000 г. и е подпечатан с офици-
алния печат на Народното събрание.
Председател на Народното събрание:
Йордан Соколов
36100
УКАЗ № 182
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за ратифициране на Конвенцията относно
процедурата за предварително обосновано съг-
ласие при международната търговия с определе-
ни опасни химически вещества и пестициди, при-
ет от ХХХVIII Народно събрание на 28 юни 2000 г.
Издаден в София на 4 юли 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за ратифициране на Конвенцията относно про-
цедурата за предварително обосновано съгласие
при международната търговия с определени
опасни химически вещества и пестициди
Член единствен. Ратифицира Конвенция-
та относно процедурата за предварително
обосновано съгласие при международната тър-
говия с определени опасни химически веще-
ства и пестициди, подписана на 11 септември
1998 г. в Ротердам.
Законът е приет от ХХХVIII Народно съб-
рание на 28 юни 2000 г. и е подпечатан с офици-
алния печат на Народното събрание.
Председател на Народното събрание:
Йордан Соколов
36993
РЕШЕНИЕ
за изменение и допълнение на Списъка на фак-
тите, сведенията и предметите, които състав-
ляват държавна тайна на Република Бълга-
рия (обн., ДВ, бр. 31 от 1990 г.; изм. и доп., бр. 90
и 99 от 1992 г. и бр. 108 от 1999 г.)
Народното събрание на основание чл. 86,
ал. 1 от Конституцията на Република България
Р Е Ш И :
В Списъка на фактите, сведенията и предме-
тите, които съставляват държавна тайна на
Република България се правят следните изме-
нения и допълнения:
1. В т. 13, абзац 4, изречение второ от списъка
след думите “за определяне на координати с точ-
ност до 150 м” се поставя запетая и се добавя “с
изключение на т. 28—38 от списъка, отнасящи се
до сведения, свързани с безопасността на възду-
хоплаването в координатна система WGS-84”.
2. Допълва списъка с нови сведения, както
следва:
“Сведения, свързани с безопасността
на въздухоплаването
28. Сведения за координатите в системата
WGS-84 на точките на границата на района за
полетна информация, на точките на границите
на забранени зони, ограничени зони и опасни
зони (извън границите на контролираните ра-
йони/зони) се публикуват с точност до 1 min
(една минута—географска ширина/дължина).
29. Сведения за координатите в системата
WGS-84 на точките на границите на забранени
зони, ограничени зони и опасни зони (в граници-
те на контролирани райони/зони), на точките на
границите на контролирани райони/зони, на
точките на навигационните средства по марш-
рут и на контролните точки, на точките за из-
чакване, на точките по схеми за отлитане и до-
литане, на препятствията по маршрутите за по-
лети, на контролната точка на летищата/хели-
коптерните летища се публикуват с точност до
1s (една секунда—географска ширина/дължина).